Leonas Vaidotas Ašmantas

Leonas Vaidotas Ašmantas (g. 1939 m. sausio 1 d. Kaune) – Lietuvos inžinierius šilumininkas, habilituotas technologijos mokslų daktaras, visuomenės bei politinis veikėjas, Lietuvos energetikos ministras.

Biografija 
1956 m. baigė Prienų vidurinę mokyklą ir įstojo į Kauno politechnikos institutą. Perkeltas 1962 m. baigė Maskvos energetikos institutą, įgydamas atominės energetikos inžinieriaus specialybę. 1962–1990 m. Fizikinių ir techninių energetikos problemų instituto Kaune jaunesnysis mokslinis bendradarbis, laboratorijos vedėjas. Trejus metus dirbo Žemės ūkio statybos ir projektavimo institute. 1976 m. technikos mokslų kandidatas.  1976–1990 m. Atominės energetikos komisijos prie LSSR MA prezidiumo mokslinis sekretorius. 1979–1985 m. Kauno politechnikos instituto dėstytojas, 1984 m. docentas. 1987 m. habilituotas technologijos mokslų daktaras.

1990–1992 m. Kauno technologijos universiteto dėstytojas, nuo 1991 m. profesorius. 1990–1993 m. Kazimiros Prunskienės, Gedimino Vagnoriaus, Aleksandro Abišalos, Bronisovo Lubio Vyriausybėse – LR energetikos ministras.  1993–1999 m. Lietuvos ir Norvegijos BĮ „Pemco kuras“ konsultantas. 1996–1998 m. Vilniaus Gedimino technikos universiteto dėstytojas. Nuo 1997 m. UAB „Elgama-Elektronika“ valdybos pirmininkas. 1999–2001 m. Lietuvos branduolinės energetikos asociacijos pirmininkas. 2000–2002 m. Birštono savivaldybės tarybos narys.  Nuo 2001 m. Lietuvos elektros energetikų asociacijos prezidentas. 2003 m. prezidento Rolando Pakso visuomeninis patarėjas.  Nuo 2009 m. liepos mėn. Nepriklausomų elektros tiekėjų asociacijos prezidentas. 2012 m. pasisakė prieš Visagino AE statybą. 

Tėvas kalbininkas Andrius Ašmantas (1906–1941), motina farmacininkė Ona Kizevičiūtė-Ašmantienė (1908–1985). Sutuoktinė Alfonsė Vida Laukevičiūtė (g. 1940), dukros Vilija (g. 1964) ir Jurga (g. 1974).

Mokslinė veikla 
Pagrindinė mokslo darbų tematika – šilumos masės mainai sudėtingos formos kanaluose (tekėjimas rinklėse) tiek stacionarinėmis, tiek nestacionarinėmis vykstančių procesų sąlygomis. Paruošti atitinkami skaičiavimo metodai, kurie panaudoti kuriant šilumokaičius ir kosminės paskirties energetinius objektus.

7 išradimų, daugiausia iš šilumokaičių konstravimo autorius. Parašė apie 70 mokslinių straipsnių.

Bibliografija 
 Šilumos mainai ir hidrodinamika sudėtingos formos kanaluose (su kitais, 1986 m., rusų kalba)
 Нестационарный тепломассообмен в пучках витых труб / Б.В.Дзюбенко, Г.А.Дрейцер, Л.-В.А.Ашмантас. – Москва: Машиностроение, 1988. – 239 p.
 Branduolinės energetikos vystymo tendencijos: medžiaga lektoriui. – Vilnius, 1989. – 26 p.
 Atominių elektrinių branduoliniai energetiniai įrenginiai: paskaitų konspektas / Jonas Gylys, Leonas Ašmantas. – Kaunas: Technologija, 1991. – 59 p.: iliustr.
 Моделирование стационарных и переходных теплогидравлических процессов в каналах сложной формы: монография / Б.В. Дзюбенко, Л.-В. Ашмантас, М.Д. Сегаль. – Vilnius: Pradai, 1994. – 227 p.: schem. – ISBN 9986-405-28-9
 Турбулентное течение и теплообмен в каналах энергетических установок / Б.В. Дзюбенко, А. Сакалаускас, Л. Ашмантас, М.Д. Сегаль. – Vilnius: Pradai, 1995. – 299 p.: iliustr. – ISBN 9986-405-67-X
 Laisvės skausmas. – Vilnius: Pradai, 1996. – 422 p.: iliustr. – ISBN 9986-776-08-2
 Проблемы теплообмена и гидродинамики в ядерных энергодвигательных установках космических аппаратов / Л.-В. Ашмантас, Б.В. Дзюбенко. – Vilnius: Pradai, 1997. – 369 p.: iliustr. – ISBN 9986-776-59-7
 Pirmoji Vyriausybė, 1990–1991 / Vaidotas Antanaitis, Leonas Ašmantas, Kostas Birulis, Darius Kuolys. – V.: Pradai, 2000. – 460 p.: iliustr. – ISBN 9986-943-64-7
 Термодинамика: учебник / Б.В. Дзюбенко, Л.-В. Ашмантас, А.C. Мякочин. – Vilnius: Trys žvaigždutės, 2006. – 303 p.: iliustr. – ISBN 9955-641-41-X
 Ignalinos jėgainės godojimas: straipsnių rinkinys. – Vilnius: Trys žvaigždutės, 2007. – 231 p.: iliustr. – ISBN 978-9955-641-53-7
 Likimo srovės. – Vilnius: Pasaulinės lietuvių vaikų literatūros asociacija „Lietuviška vaikų knyga“, 2008. – 359 p.: iliustr. – ISBN 978-9986-764-14-4
 Проблемы создания ядерного ракетного двигателя: становление и развитие / Б.В. Дзюбенко, И.И. Федик, Л.-В. Ашмантас. – Vilnius: Trys žvaigždutės, 2008. – 175 p.: iliustr. – ISBN 978-9955-641-67-4
 Atominių elektrinių branduoliniai energetiniai įrenginiai: vadovėlis / Jonas Gylys, Leonas Ašmantas. – Kaunas: Technologija, 2011. – 286 p.: iliustr. – ISBN 978-9955-25-977-0
 Теплопередача в авиационно-космической технике: учебник / Б.В.Дзюбенко, Л.-В.Ашмантас, В.М.Краев, А.С.Мякочин. – Vilnius: Trys žvaigždutės, 2012. – 299 p.: iliustr. – ISBN 978-609-431-028-7

Įvertinimas 
 1981, 1983, 1985 m. LŪPP sidabro medaliai
 1989 m. LTSR nusipelnęs mokslo veikėjas
 2005 m. ordino „Už nuopelnus Lietuvai“ Komandoro kryžius 
 2006 m. Lietuvos mokslo premija
 2013 m. Rietavo garbės pilietis

Šaltiniai 

|-

Lietuvos mokslo premijos laureatai
Lietuvos energetikos ministrai
Lietuvos energetikai
Lietuvos išradėjai
Lietuvos miestų ir rajonų garbės piliečiai
Birštono politikai